
Sabiedrības iebildumi un priekšlikumi
	Nr.p.k.
	Iebilduma / priekšlikuma iesniedzējs
	Iesniegtā iebilduma / priekšlikuma būtība
	Ņemts vērā / nav ņemts vērā
	Pamatojums, ja iebildums / priekšlikums nav ņemts vērā

	1.
	Fiziska persona
	Iepazīstoties ar izstrādātajiem noteikumiem, lūgums izdarīt sekojošus labojumus un ieteikumus:
Par noteikumu projekta 2.punktu
vēl papildus iekļaut skaidrojumu par Arhīviskā apraksta shēmu.
	Nav ņemts vērā
	Skaidrojums ir ietverts Projekta 77.punktā

	
	
	Par noteikumu projekta 4.punktu
Drukas kļūda vārdā kalendār… vajadzētu kalendāro. Ierosinu papildināt otro teikumu ar vārdu “nosūtīšana”, jo arī tā ir viena no institūcijas darbībām ar dokumentiem, ko organizē dokumentu pārvaldības periodā.
	Ņemts vērā
	

	
	
	Par noteikumu projekta 6., 7. un 8.punktu
Šāds veidojums kā ekspertu komisija ir birokrātisks un ļoti bieži formāls process. Ļoti bieži un tas ir pārsvarā institūcijās strādā cilvēki ar mazu izpratni par arhīva darbu un tāpēc ir grūti viņus nosaukt par ekspertiem. Ja paredzēts, ka projekts samazina administratīvo slogu, tad būtu ļoti lietderīgi beidzot šo slogu arī atvieglot. 
	Nav ņemts vērā
	Projekta 6.-8.punkts paredz institūcijas vadītājam tiesības izlemt, veidot vai neveidot ekspertu komisiju, izvēli atstājot pašas institūcijas ziņā un līdz ar to institūcijai ir brīva izvēle – veidot vai neveidot ekspertu komisiju.

	
	
	Par noteikumu projekta 16.punktu
Papildināt vai precizēt kādā veidā institūcijas iesniegs LNA šos pieteikumus par VVAIS lietošanu – e-adresē, oficiālajā e-pastā, u.t.t.
	Ņemts vērā
	

	
	
	Par noteikumu projekta 17.punktu
Precizēt šī punkta 1.teikumu ar norādi cik ilgā laikā LNA izskatīs pieteikumu un pieņems lēmumu.
	Ņemts vērā
	

	
	
	Par noteikumu projekta 18. un 19.punktu
18.3 nav īsti saprotams, kā Institūcijai šo punktu īstenot un pēc tam 19.2 punktu. Nav skaidri definēts ko ar šo rakstisko apliecinājumu Institūcijai īsti darīt. Iesaku mainīt šos punktus, jo VVAIS sistēma ir LNA atbildībā un ir ļoti nekorekti atbildību par VVAIS portāla noteikumu ievērošanu pārlikt uz Institūciju pleciem. Šajā noteikumu projekta versijā administratīvais slogs nav mazināts, bet kā reiz Institūciju pusē palielinās, jo būs vēl papildus jānodarbojas ar rakstisku apliecinājumu uzkrāšanu. Mūsdienās ir atrodams atbilstošāks risinājums atbilstoši gadsimtam izveidojot iepazīšanos apliecinājumu ar atgriezenisko saiti uz attiecīgo e-pastu vai ar apliecinājumu par piekrišanu noteikumiem pirmajā reizē ielogojoties Iestāžu portālā, u.t.t.
18.8 pieteikuma paraugā papildus izdarīt atzīmi par to, ka katram lietotājam kam prasīs pieeju, ir jābūt savai institūcijas e-pasta adresei. Mazai lauku skolai var arī nebūt katram savs e-pasts un tas var radīt lieku laika patēriņu un ne visi šeit pamanīs šeit ierakstīto frāzi. Ierosinu frāzi ”Iestāžu portālu izmantot tiešsaites datu pārraides režīmā” pārveidot aicinot saprast, ka arhīvos strādā parasti cilvēki bez IT zināšanām.
	Nav ņemts vērā
	Atbildīgs par Valsts vienotās arhīvu informācijas sistēmas (turpmāk – VVAIS) lietošanu ir katrs lietotājs un institūcija, kas uzticot un nosakot lietotājus VVAIS, uzņemas atbildību par šo lietotāju darbības tiesiskumu un institūcijai pašai arī jābūt pārliecinātai, ka lietotājs ir iesniedzis Projekta 18.3.apakšpunktā noteikto apliecinājumu pirms ir uzsācis sistēmas izmantošanu un izmantos sistēmu tiesiski. Lietotāju noteikšana ir katras institūcijas atbildība, līdz ar to arī lietotāju apliecinājumi jāglabā institūcijai, neveidojot vēl birokrātisku sistēmu, radot administratīvo slogu un iesniedzot šos apliecinājumus Latvijas Nacionālajam arhīvam (turpmāk – LNA). VVAIS sistēmā tehniski var nodrošināt lietotāja profilu izveidi, kā lietotājvārdu izmantojot e-pasta adresi, savukārt privāto e-pasta adrešu izmantošana var radīt drošības apdraudējuma riskus VVAIS, līdz ar to lietotāju izveide iespējama tikai tad, ja institūcijas lietotājam ir sava institūcijas izveidota e-pasta adrese. Praktiski šis aspekts līdzšinējā darbā problēmas nav radījis un visiem lietotājiem ir bijusi iespēja izmantot personalizētu e-pasta adresi institūcijā. Jēdziens tiešsaistes datu pārraides režīms ir lietots atbilstoši Arhīvu likuma 17.1 panta trešajai daļai.


	
	
	Par noteikumu projekta 23. un 24.punktu
Elektroniskajiem dokumentiem ir prasība veikt sasaisti ar metadatiem. Aicinu veikt labojumus un iekļaut konkrētu piemēru kādi izskatās metadati. Konkrētus piemērus var ievietot LNA tīmekļvietnē norādot noteikumos atzīmi. Tā kā šis ir pārejas periods no papīra formāta uz elektronisko, tad šāds piemērs maza video pamācības veidā noderētu visiem.
	Ņemts vērā
	

	
	
	Par noteikumu projekta 27.punktu
Ierosinu šo punkta redakciju pārstrādāt saprotamāku. No šeit rakstītā saprotams, ka institūcijām jānodrošina informācijas sistēmu atbilstība šo noteikumu prasībām. Šajā noteikumu projektā neatrodu kur būtu paskaidrots kā, ar ko un kur institūcijai saskaņot plānošanas, projektēšanas un citus informācijas sistēmu izmantošanas procesus. Ierosinājums LNA atrast resursus un sadarboties ar informācijas sistēmu izstrādātājiem lai Institūcijas jau varētu iegādāties gatavus Arhīva moduļus ar VVAIS savienojamību.
	Nav ņemts vērā
	Projekta 27.punkts nosaka, ka informācijas sistēmām jāatbilst šo noteikumu prasībām un jābūt savietojamai ar VVAIS, kas nozīmē, ka jānodrošina prasību izpilde attiecībā uz dokumentu un arhīvu pārvaldību, kas noteiktas šajos noteikumos. Citas, plašākas prasības nav paredzēts noteikt, jo tās neattiecas uz dokumentu un arhīvu pārvaldību un institūcijai, informācijas sistēmas izstrādes izmaiņu gadījumā ir jāievēro vispārīgi noteiktās prasības, kas noteiktas Valsts informācijas sistēmu likumā.

	
	
	Par noteikumu projekta 34.punktu
34.1 ierosinu papildināt ar sīkākiem paskaidrojumiem vai tas būs par samaksu, jo iespējams ka vajadzēs nodot ātrāk kā noteikts citos normatīvajos aktos. Un vai ir runa par aprakstītiem vai arī vēl neaprakstītiem dokumentiem.
	Nav ņemts vērā
	Projekta 34.1.apakšpunktā noteiktais tulkojams sistēmiski kopā ar Projekta 178.,179. un 186.punkta regulējumu – dokumenti tiek nodoti LNA bez maksas, ja iepriekš ir saskaņota nodošana ar LNA un tie jānodod sakārtoti un aprakstīti.


	
	
	Par noteikumu projekta 52.punktu
Ierosinu šo punktu izklāstīt plašāk un saprotamāk, jo būs informācija kas būs par komercnoslēpumu un tas būs vairāk kā viens gads. Šīs prasības izpildījums var radīt nesaprašanos.
	Ņemts vērā
	

	
	
	Par noteikumu projekta 64.punktu. Ierosinu šo punktu svītrot un izņemt. Ņemot vērā, ka šis ir informācijas laikmets un cilvēkiem ir plaša izdoma, tad arhīvam ir jāmāk sevi pasargāt. Numurs uz lapas vienmēr ir bijis pierādījums tam, ka lietā ievietotais dokuments ir oriģināls un arhīva eksemplārs. Problēmas radīsies pie pareizas apliecinājuma lapas izvēles, jo tad vajag citu lapu ar norādi, ka tie ir dokumenti nevis lapas kas jāuzrāda, viens dokuments var sastāvēt no vairākām lapām.
	Daļēji ņemts vērā
	Projekta 64.punkts atļauj lietas lapas nenumurēt, ja dokumentiem ir lietā esošo dokumentu saraksts vai reģistrs, un apliecinājuma ierakstā norāda dokumentu skaitu, samazinot administratīvo slogu institūcijām. Šādos gadījumos lietas apliecinājuma ieraksta lapā sadaļā “Lietas fiziskā stāvokļa un sakārtošanas īpatnības” jānorāda, ka lietas lapas nav numurētas, jo lietā ir dokumentu saraksts vai reģistrs un norāda kopējo dokumentu skaitu lietā. Precizēts Projekta 2.pielikums.

	
	
	Par noteikumu projekta 72. – 74.punktu
Ierosinu šo sadaļu paplašināt jo mūsdienās, kad papīra dokumenti strauji samazinās un elektroniskie dokumenti ir mūsu ikdiena Dokumentu pārvaldības un arhīva noteikumos elektronisko dokumentu sakārtošanai ir jābūt daudz plašākai un precīzākai izslēdzot norādes uz noteikumu konkrētiem punktiem. Ja ir saistība tad vispirms tas ir jānorāda šeit. Ir vajadzīgs konkretizēt kā veikt šo dokumentu aprakstīšanu. Šiem noteikumiem stājoties spēkā vairs spēkā nebūs MK noteikumi Nr.117 kuros bija noteikti dokumentu formāti, u.t.t., ja šo noteikumu projektā ir frāze par dokumentu formātu un apjomu saskaņošanu ar LNA, tad gribētos zināt kādi ir šie apjomi un formāti.
	Daļēji ņemts vērā
	Papildināta anotācijas 1.sadaļas “Tiesību akta projekta izstrādes nepieciešamība” 1.3.punkta “Pašreizējā situācija, problēmas un risinājumi” sadaļa “Risinājuma apraksts” ar skaidrojumu, ka ņemot vērā informācijas tehnoloģiju un elektronisko dokumentu daudzveidību, Projekts nenoteiks konkrētus formātus, kuros atļauts radīt dokumentus un saskaņā ar Projekta 74.punktu atļauti būs visi formāti, nodrošinot dokumentu oriģinālās kvalitātes saglabāšanu un savietojamību ar VVAIS. Minētais tiks izvērtēts saskaņošanas procesā atbilstoši Projekta 27.punktā noteiktajam.

	
	
	Par noteikumu projekta 80. un 81.punktu
80.1 ierosinu precizēt vai arī izvēlēties vieglāku normatīvā akta valodu.
81.10 īsti nav saprotama šī prasība. Vai tā ir jauna prasība?
	Nav ņemts vērā
	Šīs normas bez izmaiņām pārņemtas no šobrīd spēkā esošajiem Ministru kabineta 2012.gada 6.novembra noteikumiem Nr.748 “Dokumentu un arhīvu pārvaldības noteikumi” (84.1. un 85.10.apakšpunkts), to piemērošana praksē arhīvu speciālistiem neskaidrības līdz šim nav radījušas  un tās atbilst arhīvu jomas terminoloģijai.

	
	
	Par noteikumu projekta 95.punktu
Ieteikums iekļaut noteikumu, ka ir iespējams veikt aprakstīšanu katram uzskaites sarakstam atsevišķi. Liela apjoma institūcijās tas ir nepieciešams lai ietaupītu laika resursu gan LNA ekspertam, gan arī institūcijas darbiniekam. Nododot jau sagatavoto uzskaites sarakstu pārbaudei un saskaņošanai, var gatavot jau nākošo kontrolpārbaudei.
	Nav ņemts vērā
	Ņemot vērā sērijas un tās apakšlīmenim norādāmo kopīgo informāciju saskaņā ar Projekta 83. – 86.punktu, lai nodrošinātu un veidotu vienotu uzziņu sistēmu un izvērtētu uzskaites sarakstos iekļauto informāciju, uzskaites sarakstu atsevišķa saskaņošana nav lietderīga un var rasties kļūdas, nepilnības un neatbilstības sērijas vai apakšsērijas līmenī.

	
	
	Par noteikumu projekta 178.punktu
Ieteikums mazliet paplašināt punktu lai būtu skaidrs līdz kuram laikam jāsaskaņo, jo lasot šo saprotams, ka vairs nebūs spēkā iepriekš noteiktā norma saskaņot līdz 1.decembrim.
	Ņemts vērā
	

	
	
	Par noteikumu projekta 179.punktu
Ieteikums pielikumos ievietot nodošanas – pieņemšanas akta paraugu
	Nav ņemts vērā
	Dokumentu nodošanas – pieņemšanas aktā norādāmās obligātās prasības ir norādītas Projekta 180.punktā un pielikumu pievienot Projektam nav paredzēts, jo institūcija var izmantot savu veidotu akta formu, LNA piedāvāto paraugu, kā arī jāņem vērā, ka elektroniski aktu var izstrādāt dažādos dokumentu formātos un atšķirīgiem dokumentu viediem, kas var apgrūtināt vienas akta veidlapas izmantošanu dažādos gadījumos.

	
	
	Par noteikumu projekta 5.5. nodaļu
Ieteikums pārdomāt 107.punktā norādītā reģistra glabāšanas termiņu, jo tad sanāk pretruna ar dokumenta aprakstīšanu.
	Nav ņemts vērā
	Projekta 107.punkts nosaka, ka paziņojumus par neprecīzu vai nepilnīgu personas datu papildināšanu un paziņojumu reģistra datus glabā pastāvīgi. Pamatojums šāda glabāšanas termiņa izvēlei ir norādīts anotācijā, kā arī šādam reģistram ir arhīviskā vērtība un tas ir glabājams tikpat ilgi, cik glabājami dokumenti, ar ko tas saistīts, LNA tiek glabāti dokumenti gan ar ilgstošu, gan pastāvīgu glabāšanas termiņu, līdz ar to, lai nodrošinātu reģistra datu sasaisti ar pastāvīgi glabājamiem dokumentiem, tiek noteikts reģistra glabāšanas termiņš pastāvīgi.

	
	
	Vispārīgais komentārs:
Noteikumu projekts ir paredzēts kā 3 normatīvo aktu apvienojums administratīvā sloga mazināšanai. Pārskatot ir saprotams, ka projekts dažās vietās ir veidots saprotami un korekti, bet dažās nodaļās ir veidots sasteigti un reizēm neizprotot situāciju. Liels ieteikums šos noteikumus veidot it kā ar skatu no malas, tas ir paskatoties uz noteikumiem ar arhīva nozares iesācēja acīm.
	Nav ņemts vērā
	Projekts apvieno trīs dažādu spēkā esošu Ministru kabineta noteikumu – Ministru kabineta 2012.gada 6.novembra noteikumi Nr.748 "Dokumentu un arhīvu pārvaldības noteikumi", Ministru kabineta 2012.gada 6.novembra noteikumi Nr.749 "Kārtība, kādā nodod dokumentus pastāvīgā valsts glabāšanā Latvijas Nacionālajā arhīvā" un Ministru kabineta 2004.gada 2.marta noteikumi Nr.117 "Noteikumi par elektronisko dokumentu izvērtēšanas veidu, saglabāšanas kārtību un nodošanu valsts arhīvam glabāšanā" normas, konsolidējot tās vienos Ministru kabineta noteikumos un pārsvarā saglabājot šobrīd spēkā esošajos Ministru kabineta noteikumos iekļauto tiesisko regulējumu, kas ir atbilstošs arhīvu pārvaldības kārtībai un praksē nav radījis piemērošanas problēmas vai neskaidrības.

	2.
	Latvijas arhīvistu biedrība
	Par Projekta 2.4. apakšpunktu: Apakšfonda definējumu vēlams saīsināt, iekļaujot visas uzskaitītās sistematizācijas pazīmes, neuzsverot kā vēlamo apakšfonda veidošanu tikai pamatojoties uz strukturālo principu. Piem., arhīva apakšfonds – arhīva fonda sistematizācijas vienība – lielapjoma arhīva fonda apakšgrupa, kuras sastāvā ir savstarpēji saistīti arhīva dokumenti. Arhīva fonda sadalījums apakšfondos iespējams pēc institūcijas organizatoriskajās struktūras, arhīva dokumentu ģeogrāfiskajām, hronoloģiskajām, funkcionālajām vai citām kopīgām pazīmēm.
	Ņemts vērā
	

	
	
	Par Projekta 2.7. apakšpunktu: priekšlikums – papildināt ar terminu “lietu nomenklatūra” – termina skaidrojums ir plašāks par pašu terminu, turklāt arī institūciju normatīvajos aktos ir visur atrunāti abi termini
	Nav ņemts vērā
	Kā skaidrots Projekta anotācijas 1.sadaļas “Tiesību akta projekta izstrādes nepieciešamība” 1.3.punktā “Pašreizējā situācija, problēmas un risinājumi”, dokumentu klasifikācijas shēma atbilstoši starptautiski pieņemtajai kategoriju un jēdzienu sistēmai ietver lietas, kas šobrīd tiesiskajā regulējumā nav noteiktas un aizstāj šobrīd lietoto jēdzienu "lietu nomenklatūra".

	
	
	Par Projekta 11.3. apakšpunktu: Priekšlikums precizēt nodošanu un pieņemšanu kam – citam darbiniekam vai institūcijas arhīvam?
	Nav ņemts vērā
	Katrā institūcijā ir atšķirīga struktūrā un darbinieku atbildība, līdz ar to katrā institūcijā tas nosakāms un vērtējams individuāli atbilstoši institūcijas vadītāja noteiktajai kārtībai (Projekta11.1.apakšpunkts) un darbiniekiem noteiktajai atbildībai – Ministru kabineta noteikumos nav iespējams noteikt visus dažādos gadījumus, kuram darbiniekam vai struktūrvienībai būtu jānodod dokumenti, ja mainās par dokumentiem atbildīgais.

	
	
	Par Projekta 12.2. apakšpunktu: veic atzīmes arhīviskā apraksta atbilstošajos līmeņos, norādot pieejamības ierobežojuma tiesisko pamatu un laiku  - vai tas nozīmē, ka par katru klasificēto dokumentu uzskaites sarakstā būs jāizdara atbilstoša piezīmē, jo vienā lietā esošajiem dokumentiem gan pamatojums, gan termiņš var atšķirties? Priekšlikums – precizēt redakciju, nosakot katram līmenim atbilstošās informācijas apjomu vai mainīt redakciju un pateikt, ka kārtību par pieejamības ierobežošanu nosaka iestādes normatīvajos aktos.
	Nav ņemts vērā
	Ja lietu līmenī ir dažādas pieejamības dokumenti, tie ievietojami atsevišķās lietās un uzskaites sarakstā pie katras lietas norāda pieejamības tiesisko pamatu. Ja vienas lietas ietvaros ir dažādi tiesiskie pamati ierobežojumam, tad tos visus arī norāda uzskaites sarakstā pie attiecīgās lietas. Pieejamības ierobežojuma laiku var noteikt, piemēram, gados, nevis ar konkrētu datumu. Dokumentu pieejamības tiesisko pamatu un laiku ir svarīgi norādīt tieši arhīviskajā aprakstā, jo pēc lietu nodošanas institūcijas arhīvā vai valsts glabāšanā šo informāciju izmanto, izvērtējot tiesības izsniegt lietas izmantošanai un vērtējot, vai nav noteikti tādi pieejamības ierobežojumi, kas liedz izsniegt lietu vai dokumentu dokumenta pieprasītājam.

	
	
	Par Projekta 12.3. apakšpunktu: Kādā veidā nofiksēt klasifikācijas shēmā ierobežojuma termiņu, ja tas atšķirsies vienas lietas dokumentiem? Ja ierobežojums ir līdz gadam – vai ir lietderīgi to darīt klasifikācijas shēmā? Ja dokumenti ir reģistrēti Dokumentu vadības sistēmā, lietderīgāk veikt atzīmi sistēmā.
	Ņemts vērā
	

	
	
	Priekšlikums -  16. un 17.punktu vajag ievietot pēc 13.punkta.
	Ņemts vērā
	

	
	
	Projekta 3. nodaļa un 18.9., 18.10.apakšpunkts: nav saprotams pamatojums šiem termiņiem.
Nav atrunāta kārtība – kā jārīkojas institūcijām, kas jau ir noslēguši līgumus par Iestāžu portāla lietošanu.
	Daļēji ņemts vērā
	Projekta 18.9. un 18.10.apakšpunktā noteiktie termiņi ir noteikti atbilstoši LNA iekšējiem noteikumiem – VVAIS izmantošanas noteikumiem un VVAIS Iestāžu portāla e-pakalpojumu pieejamības un izmantošanas noteikumi institūcijām (sk. https://www.arhivi.gov.lv/lv/iestazu-portals). Anotācijas 1.sadaļas “Tiesību akta projekta izstrādes nepieciešamība” 1.3.punkts “Pašreizējā situācija, problēmas un risinājumi” papildināts ar skaidrojumu par līgumiem par Iestāžu portāla lietošanu.

	
	
	Par Projekta 23.punktu: nepieciešams elektronisko dokumentu reģistra paraugs (t. sk., kādā formātā tas sagatavojams), jo tas nav atrodams ne MK noteikumu pielikumos, ne kur citur, piemēram, LNA oficiālajā tīmekļvietnē
	Nav ņemts vērā
	Elektronisko dokumentu reģistrā norādāmās obligātās prasības ir noteiktas Projekta 23.punktā un pielikumu pievienot Projektam nav paredzēts, jo institūcija var izmantot savu veidotu formu vai LNA piedāvāto paraugu, kas tiks ievietots LNA oficiālajā tīmekļvietnē, kā arī jāņem vērā, ka reģistru var izstrādāt dažādos dokumentu formātos vai veidot informācijas sistēmā automatizēti, kas var apgrūtināt vienas veidlapas izmantošanu dažādos gadījumos.

	
	
	Priekšlikums pēc 26.punkta pievienot punktu par dokumentu digitalizāciju. “27. Institūcija var veikt radīto un saņemto papīra dokumentu atsevišķu veidu digitalizāciju. Izvelētos dokumentu veidus izvērtē institūcijas Ekspertu komisija. Institūcija nodrošina digitalizētu dokumentu saglabāšanu un pieejamību informācijas sistēmā, papīra dokumentu iznīcināšanu saskaņo ar Latvijas Nacionālo arhīvu.”
	Nav ņemts vērā
	Projekts nenosaka dokumentu pārvēršanu elektroniskā formā, minētās darbības ir noteiktas Ministru kabineta 2012.gada 28.februāra noteikumos Nr.143 "Kārtība, kādā publiskos dokumentus pārvērš elektroniskā formā". 

	
	
	Projekta 35.7. apakšpunkts: priekšlikums paplašināt skaidrojumu vai ietvert pielikuma paraugā formu, paskaidrojot, kurā ailē un kādu informāciju ietvert attiecībā uz lietu saistību vai arī norādīt precizējumu, ka ir pieejams LNA oficiālajā tīmekļa vietnē

	Nav ņemts vērā
	Lietu klasifikācijas shēmā norādāmās obligātās prasības ir noteiktas Projekta 35.punktā un pielikumu pievienot Projektam nav paredzēts, jo institūcija var izmantot savu veidotu formu vai LNA piedāvāto paraugu, kas tiks ievietots LNA oficiālajā tīmekļvietnē, kā arī jāņem vērā, ka elektroniski shēmu var izstrādāt dažādos dokumentu formātos, kas var apgrūtināt vienas veidlapas izmantošanu dažādos gadījumos.

	
	
	Projekta 35.8. apakšpunkts: nav iespējams visām lietām predefinēt klasificēto dokumentu esamību lietā. Nepieciešama redakcijas precizēšana
	Ņemts vērā
		

	
	
	Par Projekta 47.punktu: Novecojusī norma, kas atkārto pat LVAĢ instrukcijas normu. Norma nenosaka – kur uzskaita lietas, kāds dokuments rezultātā top, un, galvenais – kāds ir šis uzskaites mērķis. Iestādēm šī norma ir gandrīz nereāli izpildāma, ja ir papīra lietas un hibrīda lietas, (var būt ~ 8 000 lietu sējumi, kas jāsadala pa ~ 1000 klasifikācijas lietu sarakstiem), jo lietas vēl ir struktūrvienībās, tiek lietotas un uzskaitīt konkrētu skaitu nav iespējams (bieži tās ir sadalītas pa dažādām struktūrvienību adresēm) Vai institūcija pati nevar noteikt šo normu iekšējos NA, ja šo informāciju ārpus institūcijas nekur neizmanto? Priekšlikums – izslēgt no projekta vai noteikt, ka izpilde ir vēlama nevis obligāta
	Nav ņemts vērā
	Projekta 47.punkts nenosaka prasību šo uzskaiti veikt klasifikācijas shēmā, tā var tikt veikta citā dokumentā, kura izstrādes kārtību un dokumenta veidu ir noteicis institūcijas vadītājs. Regulējums ir vajadzīgs, lai varētu izpildīt Projekta 124.punkta prasību un tajos gadījumos, kad lietu aprakstīšana vēl nav veikta un nav uzskaites sarakstu nav, būtu iespējams veikt dokumentu esības un fiziskā stāvokļa pārbaudi, par pamatu ņemot dokumentu klasifikācijas shēmu attiecīgajam gadam vai citu dokumentu, kurā izveidotās lietas ir uzskaitītas saskaņā ar Projekta 47.punktu, kā arī būtu iespējams nodot un pieņemt dokumentus, mainoties institūcijas personālam (Projekta 11.3.apakšpunkts).

	
	
	Par Projekta 52.punktu: nekorekta redakcija – sk.50.Institūcija piecu gadu laikā pēc dokumentu pārvaldības perioda beigām sagatavo dokumentus glabāšanai.
	Ņemts vērā
	

	
	
	Projekta 5.2. nodaļā ir virkne nekonsekventu un pretrunīgu punktu. Tā, 54.p.apakšpunktos iekļauta tehniskā lietu sagatavošana, ieskaitot iešūšanu. Sākot ar 55.punktu, visas šīs darbības tiek atkārtotas un aprakstītas daudz izvērstāk. Pēc norādēm par tehnisko lietas noformēšanu seko – 55.p. Pārbauda dokumentu sastāva un satura atbilstību attiecīgās lietas nosaukumam un glabāšanas termiņam, kas būtu jādara vispirms, nevis pēc lietas iesiešanas.
54.1.pārbauda dokumentu sistematizāciju lietā; vs 55.p Lietā saglabā oriģinālo dokumentu sistematizācijas kārtību. vs Ja dokumenti nav sistematizēti, tos lietā sistematizē pēc hronoloģiskā, nominālā (piemēram, rīkojumi, protokoli), alfabētiskā (piemēram, personas lietas) vai cita principa.
 Tad saglabā oriģinālo sistematizāciju vai sistematizē pēc noteiktiem principiem?
Priekšlikums – pārstrādāt 5.2.sadaļu, secīgi norādot papīra dokumentu sakārtošanas darbības.
	Ņemts vērā
	

	
	
	Projekta 6. un 7.daļu ieteikums mainīt vietām, jo loģiski būtu sākumā aprakstīt  dokumentu uzskaiti arhīvā un pēc tam -  dokumentu iznīcināšanas kartību.
	Nav ņemts vērā
	Projektā saglabāta Projekta 6. un 7.nodaļas secība, kā tas ir šobrīd spēkā esošajos Ministru kabineta noteikumos. Tā kā pamatā iznīcināšanai tiek atlasītas īslaicīgi glabājamas lietas, tad tas ir paralēls ar ilgstoši glabājamo un pastāvīgi glabājamo lietu glabāšanu nesaistīts process, izņemot gadījumu, ja ilgstoši glabājamām lietām beidzas glabāšanas termiņš.

	
	
	Par Projekta 74.punktu: vēlams skaidrojums par šīs normas praktisko īstenošanu.
	Ņemts vērā
	Papildināts anotācijas 1.sadaļas “Tiesību akta projekta izstrādes nepieciešamība” 1.3.punkts “Pašreizējā situācija, problēmas un risinājumi” ar skaidrojumu, ka, ņemot vērā informācijas tehnoloģiju un elektronisko dokumentu daudzveidību, Projekts nenosaka konkrētus formātus, kuros atļauts radīt dokumentus un saskaņā ar Projekta 74.punktu atļauti būs visi formāti, nodrošinot dokumentu oriģinālās kvalitātes saglabāšanu un savietojamību ar VVAIS. Minētais tiks izvērtēts saskaņošanas procesā atbilstoši Projekta 27.punktā noteiktajam.

	
	
	Par Projekta 110.2. apakšpunktu: priekšlikums – precizēt šo faktiski nerealizējamo normu, izslēdzot 110.2 apakšpunktu, jo pie lieliem iznīcināmo lietu apjomiem, kā arī, ja papīra dokumentu lietas neglabājas institūcijas telpās, Ekspertu komisija nevar pārliecināties par to faktisko skaitu.
	Nav ņemts vērā
	Pirms dokumentu iznicināšanas veicamā pārbaude – salīdzina iznīcināmo lietu faktisko skaitu ar aktā norādīto lietu skaitu, ko veic ekspertu komisija vai noteiktā atbildīgā persona, nodrošina, ka tiek veikta kontrole un pārbaude, nodrošinot, ka tiek iznīcinātas tādas lietas, kas iekļautas aktā, bet netiek iznīcinātas tādas lietas, kurām nav beidzies glābšanas termiņš, tādējādi nodrošinot ilgstoši un pastāvīgi glabājamo lietu (nacionālā dokumentārā mantojuma) saglabāšanu nākamajām paaudzēm.

	
	
	Priekšlikums – strukturēt 113.punktu, lai veicamās darbības ir nepārprotami uztveramas. Ja aktu sagatavo elektroniski (sk.108.p. - Aktus par dokumentu atlasi iznīcināšanai elektroniski saskaņo ar Latvijas Nacionālo arhīvu), tajā vairs nevar veikt atzīmes par dokumentu iznīcināšanu
	Ņemts vērā
	

	
	
	Par Projekta 114.punktu: priekšlikums precizēt, ka aprakstītos pastāvīgi glabājamos dokumentus pēc 15 gadiem nodod valsts glabāšanā, aprakstītos ilgstoši glabājamos dokumentus glabā institūcijas arhīvā, īslaicīgi glabājamos dokumentus glabā institūcijas arhīvā līdz iznīcināšanai
	Nav ņemts vērā
	Dokumentu nodošanas termiņi ir dažādi un tie ir noteikti Arhīvu likuma 6. un 7.pantā, kā arī citos ārējos normatīvajos aktos, piemēram Maksātnespējas likumā, līdz ar to Projektā tie nav dublējami.

	
	
	Par Projekta 115.3. apakšpunktu: svītrot terminu “institūcijā”, jo ir situācijas, kad nepieciešams izsniegt oriģinālus ar aktu piem., policijas.
	Nav ņemts vērā
	Projekta 115.punkts reglamentē Institūcijas arhīva funkcijas, līdz ar to norma saturiski ir korekta, jo institūcijas arhīvs atbild par tām lietām, kas ir pieņemtas glabāšanai institūcijas arhīvā.

	
	
	Par Projekta 115. punktu: papildināt ar jaunu apakšpunktu pēc  115.4. apakšpunkta “115.5. īslaicīgi glabājamo dokumentu atlase iznīcināšanai;”. Par Projekta 115.5. punktu – precizēt, svītrojot vārdu “iekšējos”– nesašaurinot normu, jo var būt situācijas, kad nosaka arī ārējie normatīvi.
	Nav ņemts vērā
	Tā kā īslaicīgi glabājamās lietas jāglabā atsevišķi no ilgstoši un pastāvīgi glabājamām lietām, tad tā ir institūcijas izvēle, vai īslaicīgi glabājamas lietas tiek glabātas arhīva telpās vai citur, un katras institūcijas vadītajam ir tiesības noteikt, vai institūcijas arhīva uzdevumos ietilpst atbildība par īslaicīgi glabājamām lietām un to iznīcināšanu,  vai arī tā tiek noteikta citam institūcijas darbiniekam, piemēram, atbildīgajam par dokumentu pārvaldību.

	
	
	Projekta 117. punktā: priekšlikums svītrot vārdu  “Galvenie” – jo uzskaites dokumenti vai nu ir, vai nav – jo visi minētie ir nepieciešami saskaņā ar normatīvo aktu un pierāda institūcijas darbības dokumentēšanu.
	Ņemts vērā
	

	
	
	Projekta 190.punkts: priekšlikums – papildināt MK noteikumu pielikumus ar iesnieguma veidlapas paraugu.
	Nav ņemts vērā
	Iesniegumā glabāšanas termiņa institūcijā pagarināšanai obligātās prasības ir noteiktas Projekta 191.punktā un pielikumu pievienot Projektam nav paredzēts, jo institūcija var izmantot savu veidotu formu vai LNA piedāvāto paraugu, kas tiks ievietots LNA oficiālajā tīmekļvietnē, kā arī jāņem vērā, ka iesniegumu var izstrādāt dažādos dokumentu formātos, kas var apgrūtināt vienas veidlapas izmantošanu dažādos gadījumos. 

	Sabiedrība ar ierobežotu atbildību "Documenta"
	Lūdzam 5.3. apakšnodaļā noteikt precīzu elektronisko dokumentu nodošanas formātu un pakotnes struktūru. Pašreizējo 5.3 apakšnodaļas punktu redakcija, kura paredz formātu un savietojamības saskaņošanu ar Latvijas Nacionālo arhīvu un savietojamību ar Vienoto valsts arhīvu informācijas sistēmu, ir pārāk nekonkrēta un rada precedentu papildus administratīvajam slogam saskaņošanas procesā, tādēļ būtu nepieciešams precīzi norādīt datu formātus un pakotnes sastāvdaļas.
	Ņemts vērā

